wannaphong/clean_thaiwikipedia huggingface dataset:
# โมริฮิโระ โฮโซกาวะ
โมริฮิโระ โฮโซกาวะ  เป็นนักการเมืองญี่ปุ่น และเป็นนายกรัฐมนตรีคนที่ 50 ของญี่ปุ่น (ลำดับที่ 79)

 ชีวิตครอบครัว 
โมริฮิโระ โฮโซกาวะ เกิดในโตเกียว เป็นบุตรชายคนโตของโมริซาดะ โฮโซกาวะ  ผู้นำคนที่ 5 แห่งตระกูลโฮโซกาวะ ไดเมียวแห่งคูมาโมโตะ เขาเป็นหลานชายในเจ้าชายฟูมิมาโระ โคโนเอะ และเจ้าหญิงโคโนเอะ อัตสึโกะ เขาได้ดำรงตำแหน่งเป็นขุนนางจนกระทั่งสิ้นสุดตำแหน่งในปี พ.ศ. 2490 โดยการปกครองของทหารอเมริกัน 

โมริฮิโระจบการศึกษาจาก มหาวิทยาลัยโซเฟีย ในปี พ.ศ. 2504 หลังจากทำงานในบริษัทหนังสือพิมพ์อาซาฮิชิมบุง และได้เป็นนักการเมืองโดยเป็นสมาชิกสภาจนถึงปี พ.ศ. 2526 ได้ลาออกไปเป็นผู้ว่าราชการจังหวัดคูมาโมโตะ และได้ตั้งพรรคการเมือง JNP
# เจ้าชายทะกะชิแห่งโคะโนะเอะ
เจ้าชายทะกะชิแห่งโคะโนะเอะ (พ.ศ. 2458 - ปัจจุบัน) เป็นนักประวัติศาสตร์ เป็นโอรสในเจ้าชายโคโนเอะ ฟุมิมาโระ และเจ้าหญิงโคโนเอะ ชิโยโกะ จบการศึกษาจากมหาวิทยาลัยโตเกียว สาขาประวัติศาสตร์ ปัจจุบันเป็นอาจาร์ยอยู่ที่ มหาวิทยาลัยโตเกียว สาขาประวัติศาสตร์ และเป็นประธานบริษัทโคดะมะ และเป็นคนที่เปิดเผยข้อความสุดท้ายที่ เจ้าชายฟุมิมะโระ พระบิดาทิ้งเอาไว้ก่อนจะดื่มยาพิษว่า
# จอร์จทาวน์
จอร์จทาวน์ (Georgetown) อาจหมายถึง

 จอร์จ (เวสเทิร์นเคป) เมืองในประเทศแอฟริกาใต้ เดิมชื่อ จอร์จทาวน์
 จันจันบูเรห์ เมืองในประเทศแกมเบีย เดิมชื่อ จอร์จทาวน์
 จอร์จทาวน์ (อัลลาหะบัด) เมืองในรัฐอุตตรประเทศ ประเทศอินเดีย
 จอร์จทาวน์ (เจนไน) เมืองในรัฐทมิฬนาฑู ประเทศอินเดีย
 จอร์จทาวน์ (ปีนัง) เมืองในประเทศมาเลเซีย
 จอร์จทาวน์ (กายอานา) เมืองหลวงของประเทศกายอานา
 จอร์จทาวน์ (อัสเซนชัน) ที่ตั้งถิ่นฐานหลักของสหราชอาณาจักรบนเกาะอัสเซนชัน
 จอร์จทาวน์ (บาฮามาส) เมืองในประเทศบาฮามาส
 จอร์จทาวน์ (วอชิงตัน ดี.ซี.) เขตชุมชนในเมืองวอชิงตัน ดี.ซี.
 จอร์จทาวน์ (หมู่เกาะเคย์แมน) เมืองหลวงของหมู่เกาะเคย์แมน ของอาณานิคมโพ้นทะเลสหราชอาณาจักร
 ดูเพิ่ม 
 เจมส์ทาวน์
# 21464 ชินอรุณชัย
21464 ชินอรุณชัย (1998 HH88) เป็นดาวเคราะห์น้อยดวงหนึ่งในแถบหลัก ค้นพบเมื่อวันที่ 21 เมษายน พ.ศ. 2541 (ค.ศ. 1998) โดยทีมวิจัยดาวเคราะห์น้อยใกล้โลกลินคอล์น ที่เมืองโซคอร์โร รัฐนิวเม็กซิโก มีชื่อรหัสในขณะค้นพบว่า 1998 HH88

ชื่อของดาวเคราะห์น้อยมาจากนามสกุลของ นายทนงศักร ชินอรุณชัย หนึ่งในสามเยาวชนไทยผู้ทำโครงการ "การแตกตัวของฝักต้อยติ่ง" และได้รับรางวัลแกรนด์อวอร์ด (Grand Award) จากงานอินเทลไอเซฟ (Intel International Science and Engineering Fair: ISEF) ที่สหรัฐอเมริกา เมื่อปี พ.ศ. 2549เยาวชนโครงงาน "ต้อยติ่ง" ตะลึงเสิร์ชชื่อตัวเองกลายเป็น "ดาวเคราะห์น้อย"  จาก Digital News - KMUTT Library]
# หน่วยสกัดอาชญากรรมล่าอนาคต
หน่วยสกัดอาชญากรรมล่าอนาคต ภาพยนตร์สัญชาติอเมริกัน เคยออกฉายเมื่อวันที่ 21 มิถุนายน ค.ศ. 2002 กำกับภาพยนตร์โดย สตีเวน สปีลเบิร์ก จำหน่ายโดย 20th Century Fox และ ดรีมเวิร์กส

 เนื้อเรื่อง
# คณะผู้แทนทางทูตของประเทศตองงา
สถานทูตตองงาในประเทศต่าง ๆ

 ยุโรป 
 
 ลอนดอน (สำนักงานข้าหลวงใหญ่)

 อเมริกาเหนือ 
 
 ซานฟรานซิสโก (สถานกงสุลใหญ่)

 เอเชีย 
 
 ปักกิ่ง (สถานเอกอัครราชทูต)

 โอเชียเนีย 
 
 แคนเบอร์รา (สำนักงานข้าหลวงใหญ่)

 อื่นๆ 
 นครนิวยอร์ก (คณะผู้แทนถาวร ณ สหประชาชาติ)
# ไมเคิล ไรท์
ไมเคิล ไรท์ บางครั้งสะกดว่า ไมเคิล ไรท (12 เมษายน พ.ศ. 2483 — 7 มกราคม พ.ศ. 2552) หรือ เมฆ มณีวาจา เป็นนักเขียน นักคิด นักวิจารณ์ทางด้านประวัติศาสตร์ สังคม และไทยคดีศึกษา

 ประวัติ 
ไมเคิล ไรท์ มีชื่อไทยว่า เมฆ มณีวาจา เกิดเมื่อวันที่ 12 เมษายน พ.ศ. 2483  ที่เมืองเซาแทมป์ตัน (Southampton) ประเทศอังกฤษ ไรท์ เข้ามาในประเทศไทยเมื่อ พ.ศ. 2504 ทำงานกับธนาคารกรุงเทพ แรกเริ่มในตำแหน่งพนักงานแปลเอกสาร ท้ายที่สุดเป็นตำแหน่งผู้เชี่ยวชาญด้านต่างประเทศ ศูนย์สังคีตศิลป์ ธนาคารกรุงเทพ สาขาผ่านฟ้า (ปัจจุบันคือ หอศิลป์สมเด็จพระนางเจ้าสิริกิติ์ พระบรมราชินีนาถ)

ไรท์เป็นผู้มีความสามารถในการใช้ภาษาไทยดีมาก ทั้งการพูด และการเขียน สารคดีของเขามีสำนวนการเขียนที่สนุกสนาน และมักนำเสนอแนวคิดการตีความต่าง ๆ ที่น่าสนใจ ทั้งทางประวัติศาสตร์ และสังคม โดยเริ่มเขียนบทความลงในนิตยสารศิลปวัฒนธรรม ตั้งแต่ฉบับปฐมฤกษ์ ซึ่งออกเมื่อเดือนพฤศจิกายน พ.ศ. 2522 และเขียนเป็นประจำในวารสารนั้นเกือบทุกฉบับ และยังเขียนในวารสารอื่น และหนังสือพิมพ์อีกหลายฉบับ

ไรท์ถึงแก่กรรมเมื่อวันที่ 7 มกราคม พ.ศ. 2552 ด้วยโรคมะเร็งปอด ที่โรงพยาบาลกรุงเทพ สิริรวมอายุได้ 69 ปี

 ผลงาน 
มีการการรวบรวมบทความที่เขาเขียนขึ้นเป็นประจำลงนิตยสารต่างๆ ในเครือของมติชน ออกมาเป็นหนังสือหลายเล่ม อาทิ 
 กรีก-โรมันในอุษาคเนย์
 ฝรั่งคลั่งสยาม
 ฝรั่งอุษาคเนย์
 ตะวันตกวิกฤติ คริสต์ศาสนา
 โองการแช่งน้ำ
 ฝรั่งหลังตะวันตก
 พระพิฆเนศ
 แผนที่แผนทาง
 ไมเคิล ไรท์ มองโลก
 โลกนี้มีอนาคตหรือ? 
 ฝรั่งคลั่งผี
 ฝรั่งหายคลั่งหรือยัง

 เกียรติประวัติ 
มูลนิธิเสฐียรโกเศศ-นาคะประทีป ยกย่องให้เขาว่าเป็นผู้มีอุปการคุณต่อวงการไทยคดีศึกษา
 อ้างอิง 

 มะเร็งปอดคร่า"ไมเคิล ไรท์"ฝรั่ง หัวใจไทย นักคิด นักเขียน คอลัมนิสต์ชื่อดัง รดน้ำศพ4โมงครึ่ง 8 มกราฯ มติชนออนไลน์ วันที่ 07 มกราคม พ.ศ. 2552
 ปิดฉาก "ฝรั่งคลั่งสยาม" อาลัย "ไมเคิล ไรท" มติชนออนไลน์ วันที่ 13 มกราคม พ.ศ. 2552
# กิตติศักดิ์ ชลศึกษ์
กิตติศักดิ์ ชลศึกษ์ ชื่อเล่น "หนึ่ง" ผู้ประกาศข่าวสถานีวิทยุโทรทัศน์แห่งประเทศไทยและ TrueVisions รวมถึงเป็นผู้บรรยายกีฬาให้กับ European Tour, Asian Tour, All Thailand Golf Tour และ Honda LPGA Thailand เป็นต้น

คุณกิตติศักดิ์ ชลศึกษ์ เกิดเมื่อ 3 เมษายน พ.ศ. 2513 ที่โรงพยาบาลศิริราช หลานของ คุณสุกัญญา ชลศึกษ์ (กฤษณา อโศกสิน) ศิลปินแห่งชาติ สาขา วรรณศิลป์

 ครอบครัว 

แต่งงานกับ คุณลาวัลย์ ศิวานุวัฒน์ เมื่อวันที่ 19 พฤศจิกายน 2542 มีบุตรชาย 1 คนชื่อ ภูวิศ ชลศึกษ์ (น้องฌอน หรือ Sean) เมื่อ 2 สิงหาคม 2550

 งานด้านกีฬาและโทรทัศน์ 

ผู้บรรยายกอล์ฟทาง ทรูวิชั่นส์ ยูบีซี,
ผู้บรรยายกีฬารายการพิเศษ เช่น โอลิมปิก เกมส์ เอเชี่ยนเกมส์ และ ซีเกมส์,
พิธีกรรายการ Golf@Five ทาง ททบ 5,
พิธีกรการแข่งขันกอล์ฟอาชีพของ TPC Tour ในประเทศไทย และรายการ Asian Tour ในประเทศไทย,
พิธีกรรายการ Sixty Minute II in Thailand

 อื่นๆ 

สมาชิกโครงการเรือเยาวชนเอเซียอาคเนย์ ปี 1989 (The Ship for Southest Asian Youth Program)
# โป๊ยเซียน
โป๊ยเซียน อาจหมายถึง
 โป๊ยเซียน (พืช)
 โป๊ยเซียน (เทพเจ้าจีน)
 ยาดมโป๊ยเซียน
# ตราสารทุน
ตราสารทุน หรือ ตราสารแห่งทุน  เป็นตราสารทางการเงินที่แสดงถึงการจัดแหล่งเงินทุนจากการเป็นเจ้าของ ซึ่งจะมีความผูกพันในฐานะเจ้าของหุ้นส่วนกิจการ

 แหล่งข้อมูลอื่น 
 ตราสารทุน ตลาดหลักทรัพย์แห่งประเทศไทย
# มิตรภาพ สงคราม/กาลเวลา (ภาพยนตร์)
มิตรภาพ สงคราม/กาลเวลา เป็นภาพยนตร์ประจำปี 1999 กำกับภาพยนตร์โดย Bob Clark.

นักแสดง
 Yuji Okumoto แสดงเป็น Matsuo Yomma
 Pam Dawber แสดงเป็น Barbara Cooper
 Pat Morita แสดงเป็น Abe Tanaka
 Richard Taylor Olson แสดงเป็น Tyler Walker
 Mark Harmon แสดงเป็น John Cooper
 Diana Tanaka แสดงเป็น Kimiko Tanaka

ลิงค์ที่เกี่ยวข้อง

สยามโซน
# ลินุกซ์ลินปัส
ลินุกซ์ลินปัส  เป็นระบบปฏิบัติการจำพวกการแจกจ่ายลินุกซ์ที่มีต้นแบบมาจากฟีดอรา ถูกสร้างขึ้นโดยบริษัทไต้หวันชื่อ Linpus Technologies Inc. ลีนุกซ์ Linpus ถูกออกแบบสำหรับตลาดเอเชียด้วยการสนับสนุนยูนิโคดสำหรับภาษาจีนและภาษาญี่ปุ่น Lipus Linux เวอร์ชันพิเศษที่ชื่อ Linpus Lite ถูกเขียนขึ้นสำหรับใช้กับอุปกรณ์ฮาร์ดแวร์ราคาประหยัด เช่น เน็ตบุ๊ค โดยมีลักษณะเรียบง่ายแสดงผลเป็นแท็ป และไอคอนในโหมด Simple mode ส่วนในโหมด PC mode การแสดงผลนั้นออกแบบใกล้เคียงกับระบบปฏิบัติการไมโครซอฟท์วินโดวส์ นอกจากนี้เป้าหมายยังถูกตั้งไว้ที่อุปกรณ์พกพาซึ่งมีขนาดหน้าจอที่เล็กกว่า สามารถสนับสนุนความละเอียดต่ำถึงระดับ VGA (640x480) เน็ตบุ๊ค Acer Aspire One, Northtec Gecko และ AIRIS KIRA Series เป็นเน็ตบุ๊คที่ได้รับการติดตั้ง Linpus Lite Linux มาพร้อมกับอุปกรณ์ อีกทั้งยังมีเวอร์ชันสำหรับเดสก์ท็อปคอมพิวเตอร์ และเซิร์ฟเวอร์ รวมถึงเวอร์ชันมัลติมีเดียที่เรียกว่า Linpus Media Center ซึ่งจะประกอบด้วย Upgrade Pack สำหรับการใช้งาน DVD, MP3, MWV หรือ codec อื่น ๆ ที่ไม่สามารถใช้งานได้ฟรี
# ภาษาโปโรฮาโนน
ภาษาโปโรฮาโนน  เป็นภาษากลุ่มวิซายันที่ใช้พูดในหมู่เกาะคาโมเตส จังหวัดเซบู ประเทศฟิลิปปินส์ ใกล้เคียงกับภาษาฮีลีไกโนนและภาษามัสบาเต เข้าใจได้บางส่วนกับภาษาเซบูซึ่งมีศัพท์ใช้ร่วมกันร้อยละ 87

โปโรฮาโนน
# วงศ์ปลาตาเหลือก
วงศ์ปลาตาเหลือก  วงศ์ปลากระดูกแข็งในอันดับ Elopiformes ในชื่อวงศ์ว่า Megalopidae  เป็นปลาทะเลขนาดใหญ่ ที่สามารถปรับตัวให้อยู่ในน้ำกร่อยหรือน้ำจืดได้ มีรูปร่างโดยรวมป้อม ปากกว้าง ที่ใต้คางระหว่างกระดูกกรามล่างมีแผ่นกระดูกแข็ง 1 ชิ้น และมีก้านครีบหลังอันสุดท้ายยื่นยาวเป็นเส้น เกล็ดเป็นสีเงินแวววาวตลอดทั้งลำตัว ตามีขนาดโต และมีเยื่อไขมันคลุมตาในปลาตาเหลือก (Megalops cyprinoides) เป็นปลาที่กินเนื้อเป็นอาหาร แต่ไม่มีฟัน เมื่อจับเหยื่อจะใช้เพียงกรามนั้นงับ

ปลาในวงศ์นี้มีอยู่เพียงแค่สองชนิดเท่านั้น จัดอยู่แค่ในสกุลเดียว คือ Megalops ได้แก่ ปลาตาเหลือก (M. cyprinoides) หรือ ปลาแปซิฟิกทาร์ปอน กระจายพันธุ์อยู่แถบมหาสมุทรแปซิฟิกตะวันออก ขนาดเมื่อโตเต็มที่ได้ 1.5 เมตร และ ปลาแอตแลนติกทาร์ปอน (M. atlanticus) กระจายพันธุ์อยู่ที่มหาสมุทรแอตแลนติกตั้งแต่แอฟริกาตะวันตก, อเมริกาเหนือจนถึงอเมริกาใต้Family Megalopidae - Tarpons
 
ซึ่งทั้งหมดนิยมตกเป็นเกมกีฬา และมีการเลี้ยงเป็นปลาตู้เนื่องจากความใหญ่ในรูปร่างและความสวยงามด้านสีเงินที่แวววาวของเกล็ด อีกทั้งยังมีพฤติกรรมการกินอาหารที่ว่องไว

ดูเพิ่ม
วงศ์ปลาตาเหลือกยาว
# ภาษาซูรีเกา
ภาษาซูรีเกา (ฟิลิปีโนและ) เป็นภาษาท้องถิ่นในฟิลิปปินส์ ใช้พูดในจังหวัดซูรีเกาเดลนอร์เตและบางส่วนของจังหวัดอากูซันเดลนอร์เต ใกล้เคียงกับภาษาบูตัวนอนและภาษาเตาซุก
# เกียรติยศรัก คมดาบซามูไร
เกียรติยศรัก คมดาบซามูไร (ญี่ปุ่น:武士の一分) ภาพยนตร์เรื่องนี้เคยออกฉายในปี ค.ศ. 2006 กำกับภาพยนตร์โดย ยามะดะ โยจิ มีนักแสดงนำโดย Kimura Takuya Dan Rei และ Sasano Takashi กำกับภาพโดย Mutsuo Naganuma

นักแสดง
Kimura Takuya - Mimura Shinnojo
Dan Rei - Mimura Kayo
Sasano Takashi - Tokuhei
Koyabashi Nenji - Higuchi Sakunosuke
Ogata Ken - Kibe Magohachiro
Momoi Kaori - Hatano Ine
Bando Mitsugoro - Shimada Toya
# คริส ซากิต
คริส ซากิต (Cris Saguid) นักมวยสากลชาวฟิลิปปินส์ เกิดเมื่อ 8 พฤษภาคม พ.ศ. 2507 ที่มินโดโร ฟิลิปปินส์ สถิติการชก 59 ครั้ง ชนะ 45 (น็อค 23) เสมอ 4 แพ้ 10
 ประวัติ 

ซากิตขึ้นชกมวยสากลครั้งแรกเมื่อ 9 เมษายน พ.ศ. 2530 ชนะน็อค จอห์นนี่ วิลเลียม ยก 1 จากนั้นขึ้นชกชนะเป็นส่วนใหญ่ เคยเดินทางมาชกในไทยเมื่อ พ.ศ. 2532 ชนะคะแนน ดาวใหม่ ศิษย์โคดม และแพ้คะแนน บางแสน ยอดมวยดัง จากนั้น ได้ครองแชมป์ฟิลิปปินส์รุ่นเฟเธอร์เวทเมื่อ 3 กุมภาพันธ์ พ.ศ. 2533 ชนะน็อค ตรีกัน ปานาส ยก 3 ป้องกันตำแหน่งได้ 2 ครั้ง ก็ได้ไปชิงแชมป์ OPBF รุ่นเฟเธอร์เวทที่เกาหลีใต้ เมื่อ 10 พฤศจิกายน พ.ศ. 2533 แพ้คะแนน ปาร์ค ยุงคยุน ไม่ได้แชมป์ ต่อมา ซากิตได้ชิงแชมป์ OPBF รุ่นเฟเธอร์เวทที่ว่างเมื่อ 11 มิถุนายน พ.ศ. 2534 ชนะน็อค ร็อบบี ราแฮมเมตัน ยก 6 ที่ อินโดนีเซีย ป้องกันตำแหน่งได้ 2 ครั้ง ก่อนจะเสียแชมป์ไปเมื่อ 19 กรกฎาคม พ.ศ. 2535 แพ้คะแนน เซอิจิ อาซากาวา ที่ ญี่ปุ่น ซากิตขึ้นชกชนะต่อเนื่องอีก 5 ครั้ง ก็ได้ชิงแชมป์  OPBF รุ่นเฟเธอร์เวทที่ว่างเมื่อ 11 กันยายน พ.ศ. 2536 ชนะคะแนน ออกกี บักริน ที่ ฟิลิปปินส์ จากนั้น ซากิตป้องกันแชมป์ได้ 1 ครั้ง ก็เสียแชมป์ให้ทสึโยชิ ฮาราดาไป โดยเป็นฝ่ายแพ้คะแนนเมื่อ 26 เมษายน พ.ศ. 2537 ซากิตกลับมาครองแชมป์ OPBF ได้เป็นสมัยที่ 3 เมื่อขึ้นชิงแชมป์ที่ว่างเมื่อ 30 กันยายน พ.ศ. 2537 ชนะคะแนน สิงห์หนุ่ม ชูวัฒนะ ป้องกันตำแหน่งได้ 2 ครั้ง ก็เสียแชมป์ให้ ยูจิ วาตานาเบ้ ไป โดยเป็นฝ่ายแพ้น็อคในยกที่ 4 เมื่อ 11 กันยายน พ.ศ. 2538 หลังจากซากิตเสียแชมป์ไปแล้ว เขาขึ้นชกอีกเพียง 3 ครั้ง หลังจากที่ชกแพ้น็อค มาซาอากิ โมโรโอกะ ยก 4 เมื่อ 2 กันยายน พ.ศ.2539 แล้วเขาก็แขวนนวมไป

 เกียรติประวัติ 

 แชมป์ฟิลิปปินส์รุ่นเฟเธอร์เวท (2533)
 แชมป์ OPBF รุ่นเฟเธอร์เวท
 ชิง 11 มิถุนายน 2534 ชนะน็อค ร็อบบี้ ราแฮมเมตัน ยก 6 ที่ อินโดนีเซีย
 ป้องกันแชมป์ครั้งที่ 1, 19 ตุลาคม 2534 ชนะน็อคมนต์ชัย ส.จาตุรงค์ ยก 4 ที่ ฟิลิปปินส์
 แชมป์ OPBF รุ่นเฟเธอร์เวท
 ชิง 11 กันยายน 2536 ชนะคะแนน ออกกี้ บากริน ที่ ฟิลิปปินส์
 ป้องกันแชมป์ครั้งที่ 1, 12 กุมภาพันธ์ 2537 ชนะคะแนน คิม ชุนฮยุน ที่ ฟิลิปปินส์
 เสียแชมป์ 26 เมษายน 2537 แพ้คะแนน ทสึโยชิ ฮาราด้า ที่ ญี่ปุ่น
 แชมป์ OPBF รุ่นเฟเธอร์เวท
 ชิง 30 กันยายน 2537 ชนะคะแนน สิงห์หนุ่ม ชูวัฒนะ ที่ ฟิลิปปินส์
 ป้องกันแชมป์ครั้งที่ 1, 24 มกราคม 2538 ชนะคะแนน ทากาโอะ อิเกดะ ที่ ญี่ปุ่น
 ป้องกันแชมป์ครั้งที่ 2, 8 กรกฎาคม 2538 ชนะคะแนน ลี โดยุล ที่ ฟิลิปปินส์
 เสียแชมป์ 11 กันยายน 2538 แพ้น็อค ยูจิ วาตานาเบ้ ยก 4 ที่ ญี่ปุ่น
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นเฟเธอร์เวทเมื่อ 10 พฤศจิกายน 2533 แพ้คะแนน ปาร์ก ยองคยุน ที่ เกาหลีใต้
 ชิงแชมป์ OPBF รุ่นเฟเธอร์เวทเมื่อ 18 มกราคม 2535 เสมอกับ ปาร์ค ยองวูน ที่ ฟิลิปปินส์
 ชิงแชมป์ OPBF รุ่นเฟเธอร์เวทเมื่อ 19 กรกฎาคม 2535 แพ้คะแนน เซอิจิ อะซากาวา ที่ ญี่ปุ่น
# ปลาแอตแลนติกทาร์ปอน
ปลาแอตแลนติกทาร์ปอน  ปลาทะเลขนาดใหญ่ชนิดหนึ่ง มีชื่อวิทยาศาสตร์ว่า Megalops atlanticus ในวงศ์ปลาตาเหลือก (Megalopidae) จัดเป็น 1 ใน 2 ชนิดของปลาในวงศ์นี้  มีรูปร่างเหมือนปลาตาเหลือกซึ่งเป็นปลาในสกุลเดียวกัน ต่างกันเพียงปลาแอตแลนติกทาร์ปอนมีดวงตาขนาดเล็กกว่าเมื่อเทียบเป็นสัดส่วนกับขนาดของหัว ส่วนหัวมีขนาดเล็กกว่าเมื่อเทียบกับสัดส่วนของลำตัว ส่วนหัวตรงบริเวณหน้าผากเหนือตา มีลักษณเป็นหยัก ทำให้ปากดูเชิดขึ้นด้านบนมากกว่าและจะชัดเจนมากเมื่อปลาโตขึ้น ลำตัวค่อนข้างเพรียวยาวกว่าชัดเจน ไม่ป้อมสั้นและไม่มีเยื่อไขมันคลุมตาเหมือนปลาตาเหลือก

อีกทั้งรูปร่างเมื่อโตขึ้นมาเต็มที่อาจยาวได้ถึง 2.5 เมตร หนักถึง 161 กิโลกรัม ซึ่งใหญ่กว่าปลาตาเหลือกมาก จนได้รับฉายาในภาษาอังกฤษว่า "ราชาสีเงิน" (Silver king)

มีการแพร่กระจายพันธุ์ในแถบมหาสมุทรแอตแลนติกแถบชายฝั่งทะเลตั้งแต่แอฟริกาตะวันตก, ทวีปอเมริกาเหนือจนถึงแคนาดาและจนถึงทวีปอเมริกาใต้  เป็นปลากินเนื้อ กินสัตว์น้ำขนาดเล็กกว่าเป็นอาหาร นิยมตกเป็นเกมกีฬา

สามารถปรับตัวให้อยู่ในน้ำกร่อยหรือน้ำจืดได้ และนิยมเลี้ยงเป็นปลาสวยงามด้วย ซึ่งเป็นปลาที่มีราคาขายแพงมาก
# โลกธาตุ
โลกธาตุ ในทางพระพุทธศาสนานั้น มีแสนโกฏิจักรวาล หรือ 1 ล้านล้านจักรวาล

จักรวาลในศาสนาพุทธแบ่งออกเป็น 3 ขนาด

จักรวาลขนาดเล็ก (น่าจะหมายถึงสุริยจักรวาล)
จักรวาลขนาดกลาง (น่าจะหมายถึงกาแล็คซี่)
จักรวาลขนาดใหญ่ (น่าจะเป็นกลุ่มกาแล็คซีจำนวนมากที่หมุนวนอยู่ในรูปดาราจักร เช่นเดียวกับสุริยจักรวาลและกาแล็คซี่)

ตามหลักอภิธรรมได้อธิบายไว้ว่า

หนึ่งพันจักรวาลขนาดเล็ก รวมกันเป็น หนึ่งจักรวาลขนาดกลาง
หนึ่งพันจักรวาลขนาดกลาง รวมกันเป็น หนึ่งจักรวาลขนาดใหญ่

และ

หนึ่งพันโลกธาตุขนาดเล็ก เป็น หนึ่งโลกธาตุขนาดกลาง
หนึ่งพันโลกธาตุขนาดกลาง เป็น หนึ่งโลกธาตุขนาดใหญ่

หรือ 

โลกธาตุขนาดเล็ก จะเท่ากับ จักรวาลขนาดกลาง
โลกธาตุขนาดกลาง จะเท่ากับ จักรวาลขนาดใหญ่

ดังนั้น

หนึ่งพันจักรวาลขนาดเล็ก เป็น หนึ่งโลกธาตุขนาดเล็ก 
หนึ่งพันจักรวาลขนาดกลาง เป็น หนึ่งโลกธาตุขนาดกลาง
หนึ่งพันจักรวาลขนาดใหญ่ เป็น หนึ่งโลกธาตุขนาดใหญ่
โลกธาตุขนาดใหญ่มีจำนวนหนึ่งพันโลกธาตุ

โลกธาตุขนาดเล็กชื่อว่าสหัสสีจูฬนิกาโลกธาตุ มีพันจักรวาล
โลกธาตุขนาดกลางชื่อว่าทวิสหัสสีมัชฌิมิกาโลกธาตุ มีล้านจักรวาล
โลกธาตุขนาดใหญ่ชื่อว่าติสหัสสีมหาสหัสสีโลกธาตุ มีพันล้านจักรวาล

โลกธาตุขนาดใหญ่มีจำนวนหนึ่งพันโลกธาตุ 
เมื่อนับรวมจักรวาลขนาดเล็กทั้งสิ้น ก็จะได้หนึ่งล้านล้านจักรวาล หรือแสนโกฏิจักรวาล (หนึ่งพัน หรือ สหัสส ในภาษาบาลี ไม่ใช่จำนวนจริง แต่เป็นจำนวนภาษา หรือจำนวนประมาณ ในความหมายว่ามีจำนวนมากมายเป็นพันหรือหลายพัน)

เวลาถือกำเนิดจนสิ้นสลายไปของจักรวาลรอบหนึ่งเรียกว่ากัป 
จักรวาลขนาดเล็กแตกเรียกว่า 1 จุลกัป 
จักรวาลขนาดเล็กแตก 7 ครั้งในครั้งที่ 8 จักรวาลขนาดกลางจะแตกเรียกมัชฌิมกัป (ซึ่งจักรวาลขนาดเล็กในจักรวาลขนาดกลางย่อมแตกตามไปด้วย) 
จักรวาลขนาดกลางแตก 7 ครั้งในครั้งที่ 8 จักรวาลขนาดใหญ่จะแตกเรียกมหากัป (ซึ่งจักรวาลขนาดเล็กและจักรวาลขนาดกลางในจักรวาลขนาดใหญ่ย่อมแตกตามไปด้วย) 

รวมเป็นแตกดับ 64 รอบในหนึ่งมหากัป

จักรวาลขนาดเล็กแตกด้วยธาตุไฟ 
จักรวาลขนาดกลางแตกด้วยธาตุน้ำ 
จักรวาลขนาดใหญ่แตกด้วยธาตุลม 

ซึ่งจักรวาลขนาดใหญ่นั้น ต่างเกิดขึ้นและแตกดับไม่พร้อมกัน ดุจฟองพรายน้ำ 

ในวันสิ้นโลกในคัมภีร์ทางพระพุทธศาสนากล่าวว่าดวงอาทิตย์จะมีขนาดใหญ่ขึ้น 7 เท่า หรืออาจมี 7 ดวง (ในคัมภีร์ สัตต แปลว่า 7 อาจ 7 เท่า หรือ 7 ดวงก็ได้) หมายถึงลักษณะการแตกสลายไปของจักรวาลขนาดเล็กเท่านั้น 

พระพุทธองค์ตรัสแสดงบอกลักษณะของโลกนี้ ว่า มหาปฐพีนี้ตั้งอยู่บนน้ำ (แผ่นดินและมหาสมุทร) น้ำตั้งอยู่บนลม (มหาสมุทรและชั้นบรรยากาศ) ลมตั้งอยู่บนอากาศ (ชั้นบรรยากาศและอวกาศ) สมัยที่ลมใหญ่พัด เมื่อลมใหญ่พัดอยู่ย่อมยังน้ำให้ไหว น้ำไหวแล้ว ย่อมยังแผ่นดินให้ไหว
# ชาตรี เพชรเม็งราย
ชาตรี  เพชรเม็งราย เป็นนักร้องเพลงลูกทุ่ง  เป็นคนจังหวัดเชียงราย  ส้งก้ด ตรีบุปผาโปรโมชั่น   งานเพลง ชุดแรก  หัวใจคนรอ  ในงานเพลงชุดนี้ยังมีเพลงเด่นอีก เช่น  บ่อาจเปลี่ยนใจ  ไม่รู้จะรักใคร
# ที่ประชุมใหญ่แห่งชาติ
ที่ประชุมใหญ่แห่งชาติ  เป็นรัฐสภาของคณะปฏิวัติฝรั่งเศสสืบต่อจากสภาร่างรัฐธรรมนูญแห่งชาติที่มีอายุ 2 ปี และสภานิติบัญญัติที่มีอายุ 1 ปี ที่ประชุมใหญ่แห่งชาติจัดตั้งขึ้นหลังจากเกิดกบฏ 10 สิงหาคม ค.ศ. 1792 และถือเป็นคณะปกครองประเทศฝรั่งเศสคณะแรกภายใต้ระบอบสาธารณรัฐ และเป็นจุดสิ้นสุดของระบอบกษัตริย์ในประเทศฝรั่งเศส ที่ประชุมใหญ่แห่งชาติทำหน้าที่เป็นองค์กรนิติบัญญัติที่มีสภาเดียวตั้งแต่วันที่ 20 กันยายน ค.ศ. 1792 ถึงวันที่ 26 ตุลาคม ค.ศ. 1795 (อันตรงกับวันที่ 4 เดือนบูรว์แมร์ ปี 4 ตามปฏิทินสาธารณรัฐฝรั่งเศส) สมาชิกที่ประชุมใหญ่แห่งชาติ เรียกว่า ผู้แทน 

ที่ประชุมใหญ่แห่งชาติเกิดขึ้นเมื่อสภานิติบัญญัติประกาศระงับสถานะของพระเจ้าหลุยส์ที่ 16 ไว้เป็นการชั่วคราว และเปิดการประชุมใหญ่แห่งชาติเพื่อร่างรัฐธรรมนูญฉบับใหม่แบบที่ไม่มีกษัตริย์ สภานิติบัญญัติยังประกาศให้ผู้แทนฯมาจากการเลือกตั้งของประชาชนชาวฝรั่งเศสทั้งปวงที่มีอายุตั้งแต่ 21 ปีขึ้นไป มีภูมิลำเนาอยู่ในพื้นที่ของตนมาแล้วอย่างน้อยหนึ่งปี และดำรงชีพด้วยผลแห่งแรงงานของตน ดังนั้น ที่ประชุมใหญ่แห่งชาติจึงเป็นสภาแห่งแรกของประเทศฝรั่งเศสที่มาจากการเลือกตั้งแบบถ้วนหน้าโดยไม่มีแบ่งแยกชนชั้น

แม้ว่าที่ประชุมใหญ่แห่งชาติจะดำรงอยู่จนถึง ค.ศ. 1795 แต่ตั้งแต่เดือนเมษายน ค.ศ. 1793 เป็นต้นมา อำนาจที่แท้จริงนั้นถูกดึงมาจากบรรดาผู้แทนและไปรวมศูนย์อยู่ที่คณะกรรมาธิการความปลอดภัยสาธารณะ ตั้งแต่ฤดูใบไม้ร่วง ค.ศ. 1793 ไปจนถึงฤดูใบไม้ผลิ ค.ศ. 1794 อันเป็นช่วงที่มักซีมีเลียง รอแบ็สปีแยร์ และพวกเข้ามามีอำนาจเหนือคณะกรรมการดังกล่าวนั้น เป็นช่วงเวลาแห่งความรุนแรงและนองเลือดที่สุดในหน้าประวัติศาสตร์การปฏิวัติฝรั่งเศส ซึ่งรู้จักกันว่า สมัยแห่งความน่าสะพรึงกลัว ต่อมาเมื่อรอแบ็สปีแยร์ถูกโค่นจากอำนาจ ที่ประชุมใหญ่แห่งชาติก็ดำรงอยู่ต่อมาอีกหนึ่งปี จนมีการร่างรัฐธรรมนูญฉบับใหม่ที่นำไปสู่ระบอบการปกครองของคณะดีแร็กตัวร์

หมายเหตุ
 ในภาษาไทยมีการแปลหลายอย่าง เช่น สภาแห่งชาติ และ สภาแห่งประชาชาติ
# น็อกเดอะน็อก
น็อกเดอะน็อก  เป็นวงดนตรีแนวร็อกสัญชาติไทย ประกอบด้วยสมาชิก 2 พี่น้องคือ  ปุ๊บปั๊บ – กานต์ มุสิกบุญเลิศ (ร้องนำ , กีตาร์)  และ บีม – ภากร มุสิกบุญเลิศ (เบส, โปรดิวเซอร์) โดยชื่อวงตั้งโดย  ตุล ไวฑูรเกียรติ

 ประวัติ 

ปุ๊บปั๊บ – กานต์ มุสิกบุญเลิศ น้องชายที่เคยก่อตั้งวงดนตรีกับเพื่อนตั้งแต่สมัยเรียนโดยใช้ชื่อวงว่า  ลูซี่ ซูซาย  (Lucy Suicide) มีหน้าที่เป็นนักร้องนำและแต่งเพลง จากนั้นวงก็ยุบไปเนื่องจากต่างคนแยกย้ายไปทำงานและเรียนต่อ จากนั้น 2 ปี จึงคิดว่าอยากจะทำดนตรีมา จึงเริ่มทำเดโม่อีกครั้งในห้องนอน ซึ่งเพลงแรกที่เขียนมีชื่อว่า“วันเวลาที่หายไป”  จากนั้นได้ชักชวนพี่ชาย  “บีม- ภากร มุสิกบุญเลิศ”  มาร่วมวง ซึ่งเคยเป็นอดีตสมาชิกของวง Siam Secrete Service  และ วงอะไรจ๊ะ และยังเป็นโปรดิวเซอร์ให้วงอย่าง อพาร์ตเมนต์คุณป้า จากอัลบั้ม Romantic Comedy และ อัลบั้ม สมรสและภาระ, Momoko Motion อัลบั้ม Punk in a coma, Krungthep Marathon อัลบั้ม The Winner (Co-Produce), (สิงห์) - ประชาธิป มุสิกพงศ์ อัลบั้มเดี่ยว โปรเจกต์พิเศษในนาม “INVERSOUL” (Co-Produce)

หลังจากนั้นจึงได้นำเพลงไปเสนอกับค่าย สไปซีดิสก์ มีผลงานอัลบั้มชุด Knock The Knockน็อกเดอะน็อก  you2play.com

 ผลงาน 
ชื่ออัลบั้ม  ปีที่วางแผง  สังกัด  รายชื่อเพลง E.P. วันเวลาที่หายไปพ.ศ. 2550สไปซีดิสก์ Knock The Knockพ.ศ. 2551สไปซีดิสก์ E.P. Knock The Knockพ.ศ. 2552สไปซีดิสก์
# อธิกวินาที
+ การปรับอธิกวินาที ค.ศ. (พ.ศ.) 30 มิ.ย.  31 ธ.ค. 1972 (2515) +1  +1 1973 (2516) 0  +1 1974 (2517) 0  +1 1975 (2518) 0  +1 1976 (2519) 0  +1 1977 (2520) 0  +1 1978 (2521) 0  +1 1979 (2522) 0  +1 1980 (2523) 0  0 1981 (2524) +1  0 1982 (2525) +1  0 1983 (2526) +1  0 1984 (2527) 0  0 1985 (2528) +1  0 1986 (2529) 0  0 1987 (2530) 0  +1 1988 (2531) 0  0 1989 (2532) 0  +1 1990 (2533) 0  +1 1991 (2534) 0  0 1992 (2535) +1  0 1993 (2536) +1  0 1994 (2537) +1  0 1995 (2538) 0  +1 1996 (2539) 0  0 1997 (2540) +1  0 1998 (2541) 0  +1 1999 (2542) 0  0 2000 (2543) 0  0 2001 (2544) 0  0 2002 (2545) 0  0 2003 (2546) 0  0 2004 (2547) 0  0 2005 (2548) 0  +1 2006 (2549) 0  0 2007 (2550) 0  0 2008 (2551) 0  +1 2009 (2552) 0  0 2010 (2553) 0  0 2011 (2554) 0  0 2012 (2555) +1  0 2013 (2556) 0  0 2014 (2557) 0  0 2015 (2558) +1  0 2016 (2559) 0  +1 2017 (2560) 0  0 2018 (2561) 0  0 2019 (2562) 0  0 2020 (2563) 0  0 2021 (2564) 0  0 ค.ศ.  30 มิ.ย.  31 ธ.ค. รวม  11  16 27
อธิกวินาที  คือ วินาทีที่ปรับเพิ่มขึ้นหรือลดลง เพื่อรักษามาตรฐานการประกาศเวลาให้ใกล้เคียงกับเวลาสุริยะ (UT1) โดยเฉลี่ย เนื่องด้วยการประกาศเวลามาตรฐานมีพื้นฐานอยู่บนเวลาสากลเชิงพิกัด (UTC) ซึ่งรักษาไว้ด้วยนาฬิกาอะตอมที่มีความเที่ยงตรงแม่นยำสูง แต่เนื่องจากโลกมีการเปลี่ยนแปลง อาทิ การเคลื่อนที่ของเปลือกโลก แผ่นดินไหว ปริมาณน้ำในมหาสมุทร ทำให้อัตราการหมุนของโลกช้าลงหรือเร็วขึ้น ถึงแม้จะเล็กน้อยแต่ก็อาจทำให้เวลาทั้งสองเกิดความแตกต่าง จึงต้องมีการปรับเวลาให้ใกล้เคียงกัน การปรับอธิกวินาทีปัจจุบันควบคุมโดย International Earth Rotation and Reference Systems Service (IERS) ซึ่งก่อนหน้านั้นควบคุมโดย Bureau International de l'Heure (BIH) จนถึง 1 มกราคม พ.ศ. 2531 (ค.ศ. 1988)

การปรับอธิกวินาทีจะกระทำเมื่อ UT1 แตกต่างจาก UTC เกิน ±0.9 วินาที และจะถูกกำหนดให้เพิ่มหรือลดเมื่อสิ้นสุดวันที่ 30 มิถุนายน หรือ 31 ธันวาคม โดยจะประกาศเป็นคราว ๆ ไป (ถึงแม้ว่าอธิกวินาทีสามารถเพิ่มหรือลดในวันไหนก็ได้) ซึ่งจะทำให้นาทีสุดท้ายของวันดังกล่าวเกินมาหรือขาดไป 1 วินาทีตามทฤษฎี อย่างไรก็ตามการปรับอธิกวินาทีที่เคยเกิดขึ้นในอดีต มีเพียงการเพิ่มเวลาเข้าไปอย่างเดียวเท่านั้น ซึ่งจะทำให้เวลา 23:59:60 ปรากฏขึ้น ก่อนที่จะเป็น 0:00:00 ในวินาทีถัดไป และจะเกิดพร้อมกันทั่วโลก (เช่นประเทศไทยจะปรากฏเป็นเวลา 6:59:60)

การปรับอธิกวินาทีเริ่มต้นครั้งแรกเมื่อ พ.ศ. 2515 (ค.ศ. 1972) และครั้งล่าสุดเมื่อ 31 ธันวาคม พ.ศ. 2559 (ค.ศ. 2016) 

thumb|left|300px|กราฟแสดงความแตกต่างระหว่าง UT1 กับ UTC ส่วนที่ตั้งชันคืออธิกวินาที
# มานิต นพอมรบดี
มานิต นพอมรบดี กรรมการผู้ช่วยรัฐมนตรีในรัฐบาล พลเอก ประยุทธ์ จันทร์โอชา อดีต รัฐมนตรีช่วยว่าการกระทรวงสาธารณสุข ในรัฐบาลของนาย อภิสิทธิ์ เวชชาชีวะ สมาชิกสภาผู้แทนราษฎรจังหวัดราชบุรี เขต 1 พรรคภูมิใจไทย แต่ภูมิลำเนาเป็นคนอำเภอบางแพ จังหวัดราชบุรี เป็นสามีของนางกอบกุล นพอมรบดี อดีต ส.ส.ราชบุรี พรรคไทยรักไทย ที่ถูกคนร้ายยิงเสียชีวิตเมื่อวันที่ 27 พฤษภาคม พ.ศ. 2549

นายมานิต และนางกอบกุล มีบุตร-ธิดา 3 คน คือ
 นางสาวกุลวลี นพอมรบดี จบปริญญาตรี จากประเทศออสเตรเลีย อดีตสมาชิกสภาจังหวัดราชบุรี และสมาชิกสภาผู้แทนราษฎรจังหวัดราชบุรี เขต 1 พรรคพลังประชารัฐ จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 
 นายชินโชติ นพอมรบดี (มานะ นพอมรบดี) อดีตเลขานุการประจำคณะกรรมาธิการการปกครอง  จบคณะวิศวกรรมศาสตร์ RMIT ประเทศออสเตรเลีย
 นางสาวกรณิศ นพอมรบดี ศึกษาระดับไฮสคูล ประเทศออสเตรเลีย

นายมานิต เป็นเจ้าของธุรกิจรับเหมาก่อสร้างรายใหญ่ของจังหวัดราชบุรี และเซียนพระเครื่องที่มีชื่อเสียงหนึ่งในจังหวัดราชบุรี เป็นแกนนำพรรคภูมิใจไทย ปัจจุบันได้ย้ายมาสังกัดพรรคพลังประชารัฐ

 การศึกษา 
นายมานิต สำเร็จการศึกษาวิศวกรรมศาสตรบัณฑิต สาขาวิศวกรรมโยธา จากมหาวิทยาลัยเกษตรศาสตร์

 การเมือง 
thumb|นายมานิตในขณะที่เป็นรัฐมนตรีช่วยว่าการกระทรวงสาธารณสุข
นายมานิต นพอมรบดี เป็นแกนนำพรรคภูมิใจไทยคนหนึ่งที่ได้รับตำแหน่งรัฐมนตรีในรัฐบาลของนายอภิสิทธิ์ เวชชาชึวะ ในตำแหน่ง รัฐมนตรีช่วยว่าการกระทรวงสาธารณสุข พระบรมราชโองการ ประกาศแต่งตั้งรัฐมนตรี (รัฐบาลนายอภิสิทธิ์ เวชชาชีวะ) ซึ่งต่อมาได้มีการแต่งตั้งคณะกรรมการตรวจสอบความไม่โปร่งใสในการใช้งบประมาณโครงการไทยเข้มแข็ง ในกระทรวงสาธารณสุข ที่มี นายแพทย์บรรลุ ศิริพานิช เป็นประธาน และมีการสรุปผลการตรวจสอบว่า เกิดความไม่โปร่งใสในการบริหารงบประมาณตามโครงการดังกล่าว เป็นสาเหตุให้นายวิทยา แก้วภารดัย รัฐมนตรีว่าการกระทรวงสาธารณสุข ประกาศลาออกเพื่อแสดงความรับผิดชอบ ทำให้กระแสจากฝ่ายต่างๆ รวมถึงนายกรัฐมนตรีต้องการให้นายมานิต ลาออกด้วยเช่นกันเจอเส้นตายมาร์ค-ภท.ถอย "มานิต"ออก! เตรียมยื่นไขก๊อกวันจันทร์

เมื่อวันที่ 10 มกราคม พ.ศ. 2553 นายมานิต นพอมรบดี แถลงข่าวลาออกจากตำแหน่งรัฐมนตรีช่วยว่าการกระทรวงสาธารณสุข และแสดงความบริสุทธิ์ใจว่าไม่ได้มีการทุจริตตามที่ถูกกล่าวหามานิตแถลงลาออกแล้ว

ในปี พ.ศ. 2561 เขาได้สมัครเข้าเป็นสมาชิกพรรคพลังประชารัฐ‘มานิต นพอมรบดี’ โผล่สมัคร พปชร. เมินคนวิจารณ์พรรคทหาร-คึกคักพรุ่งนี้เปิดถึงเที่ยงคืน ในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 69เปิดชื่อ 120 ปาร์ตี้ลิสต์พลังประชารัฐ หลังผู้มีอำนาจใน รบ.ทุบโต๊ะเปลี่ยนเบอร์ 1 แต่ไม่ได้รับเลือกตั้ง

ในวันที่ 9 สิงหาคม พ.ศ. 2565 เขาได้รับแต่งตั้งเป็นกรรมการผู้ช่วยรัฐมนตรี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ช หน้า ๑๓, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๖๑, ๘ ธันวาคม ๒๕๕๓